เรื่องร้องเรียน (ร้องเรียน,สอบถาม,เสนอแนะ,ถนน) วันที่ 2023-06-12 03:17:50 — แขวงกระทุ่มราย เขตหนองจอก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660023846
ขอให้เร่งดำเนินการอนุมัติงบประมาณค่าเครื่องแบบนักเรียน ให้แก่นักเรียน ประจำโรงเรียนหนองจอกพิทยานุสรณ์ ถนนมิตรไมตรี แขวงหนองจอก เขตหนองจอก กรุงเทพมหานคร สังกัดกรุงเทพมหานคร เนื่องจากผู้ร้องแจ้งว่าเงินค่าเครื่องแบบนักเรียนฯ นักเรียนทุกคนจะมีสิทธิได้รับในจำนวนคนละประมาณ 500 บาท (ห้าร้อยบาทถ้วน) ซึ่งล่าสุดทางครูของโรงเรียนฯมีการนัดประชุมผู้ปกครอง ในวันที่ 11 มิถุนายน 2566 ซึ่งเป็นกำหนดการในการจ่ายเงินค่าเครื่องแบบนักเรียนด้วย โดยได้ชี้แจงกับผู้ปกครองว่า "ถ้าได้รับการอนุมัติงบประมาณ ก็จะมอบเงินฯให้ในวันดังกล่าวเลย" ต่อมาเมื่อกรุงเทพมหานครยังไม่อนุมัติงบประมาณให้ ทางครูโรงเรียนฯจึงแจ้งขอเลื่อนนัดออกไปเรื่อยๆโดยไม่มีกำหนด จนกว่ากรุงเทพมหานครจะอนุมัติงบประมาณให้ ทางโรงเรียนฯจึงจะนัดหมายประชุมและจ่ายเงินค่าเครื่องแบบนักเรียนอีกครั้ง ส่งผลให้นักเรียนทั่วทั้งโรงเรียนฯตั้งแต่ระดับชั้นอนุบาล จนถึง มัธยมศึกษาปีที่ 3 (ไม่ทราบจำนวนแน่ชัด)ได้รับความเดือดร้อน และทราบว่ามีโรงเรียนในสังกัดกรุงเทพมหานครอีกจำนวนประมาณ 2,000 กว่าโรงเรียน ในพื้นที่กรุงเทพมหานคร ก็ยังไม่ได้รับเงินดังกล่าวเช่นเดียวกัน ทำให้นักเรียนและผู้ปกครองได้รับความเดือดร้อนไม่มีเงินเพียงพอสำหรับค่าใช้จ่ายในการซื้อเครื่องแบบนักเรียน และค่าใช้จ่ายอื่นๆอีกด้วย เบื้องต้นทางผู้ปกครองนักเรียนได้สอบถามไปยังครูของโรงเรียนดังกล่าว ครู เพศชาย (ไม่ระบุชื่อ-นามสกุลและเป็นเพียงผู้ถูกกล่าวถึง) แจ้งว่า "งบประมาณยังไม่ตกมา ผมก็ไม่รู้ว่าเมื่อไหร่ ซึ่งผู้ปกครองของเด็กหลายๆคนก็เครียด" , จากนั้นผู้ปกครองได้ติดต่อสอบถามไปยังศูนย์รับแจ้งทุกข์ กรุงเทพมหานคร หมายเลขสายด่วน 1555 เจ้าหน้าที่เพศหญิง (ไม่ทราบชื่อ-นามสกุล) ได้แนะนำให้ติดต่อไปยัง กระทรวงศึกษาธิการ ,จากนั้นจึงได้ติดต่อไปยังกระทรวงศึกษาธิการ (ไม่ทราบหมายเลขโทรศัพท์) เจ้าหน้าที่ฯ ชี้แจงลักษณะว่า "โรงเรียนฯไม่ได้อยู่ในสังกัดของกระทรวงศึกษาธิการ พร้อมแนะนำให้ติดต่อกลับไปที่กรุงเทพมหานครอีกครั้ง" , ต่อมาได้ติดต่อกลับไปยังศูนย์รับแจ้งทุกข์ กรุงเทพมหานคร หมายเลขสายด่วน 1555 อีกครั้ง เจ้าหน้าที่ เพศชาย (ไม่ทราบชื่อ-นามสกุล) แจ้งในลักษณะการหลีกเลี่ยงและปัดความรับผิดชอบ และจะให้ติดต่อกลับไปยังกระทรวงศึกษาธิการอีกครั้ง ซึ่งเป็นการแจ้งด้วยน้ำเสียงที่ไม่เพราะพูดไม่ดี และดุมาก ทางฝ่ายผู้ปกครองจึงตอบกลับเจ้าหน้าที่ไปว่า "คุณไม่ต้องเลี่ยงแล้วนะ เพราะได้ติดต่อไปยังกระทรวงศึกษาธิการเรียบร้อยแล้ว เจ้าหน้าที่กระทรวงฯแจ้งว่า โรงเรียนฯอยู่ในสังกัด กรุงเทพมหานคร" จากกรณีดังกล่าว ทำให้ไม่ทราบกำหนดการที่จะได้รับเงินดังกล่าว และไม่ทราบว่าจะต้องดำเนินการอย่างไร จึงประสงค์ให้หน่วยงานที่รับผิดชอบเร่งดำเนินการอนุมัติงบประมาณค่าเครื่องแบบนักเรียนให้แก่ผู้ปกครองทุกราย (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata